ตามหนังสือที่อ้างอิง สำนักงานคณะกรรมการการศึกษาขั้นพื้นฐาน ร่วมกับมูลนิธิสานอนาคตการศึกษาคอนเน็กซ์อีดี ได้ดำเนินโครงการผู้นำด้านเทคโนโลยี (ICT Talent) ภาครัฐ รุ่นที่ ๑ รุ่นที่ ๒ และรับสมัคร รุ่นที่ ๓ มีวัตถุประสงค์เพื่อขับเคลื่อนการยกระดับคุณภาพการศึกษาด้วยเทคโนโลยีดิจิทัล ซึ่งได้รับสมัครระหว่างวันที่ ๑๕ ตุลาคม - ๓๐ ธันวาคม ๒๕๖๕ ความแจ้งแล้วนั้น จึงมีกำหนดการจัดอบรมออนไลน์หลักสูตรผู้นำด้านเทคโนโลยีเพื่อการศึกษา (ICT Talent) ภาครัฐ ประจำปี พ.ศ. ๒๕๖๖ โดยแบ่งกลุ่มผู้เข้าร่วมอบรม ดังนี้
		๑. ผู้ผ่านการรับสมัครผู้นำด้านเทคโนโลยีเพื่อการศึกษา (ICT Talent) ภาครัฐ รุ่นที่ ๓ เข้าร่วมอบรม ระหว่างวันที่ ๑๗ - ๑๘ กุมภาพันธ์ ๒๕๖๖ เวลา ๐๙.๐๐ - ๑๖.๓๐ น.
		๒. ผู้นำด้านเทคโนโลยีเพื่อการศึกษา (ICT Talent) ภาครัฐ รุ่นที่ ๑ และรุ่นที่ ๒ เข้าร่วมอบรม ระหว่างวันที่ ๑๘ กุมภาพันธ์ ๒๕๖๖ เวลา ๐๙.๐๐ - ๑๖.๓๐ น.
		ในการนี้ สำนักงานเขตพื้นที่การศึกษาประถมศึกษาอุบลราชธานี เขต ๔ จึงแจ้งให้ครูที่มีรายชื่อในโรงเรียนในสังกัดตามสิ่งที่ส่งมาด้วย ๑ เข้าอบรมออนไลน์ตามวัน เวลา ดังกล่าวข้างต้น โดยสแกน QR Code ที่ปรากฏท้ายกำหนดการอบรมดังรายละเอียดในสิ่งที่ส่งมาด้วย ๒ ทั้งนี้ ผู้นำด้านเทคโนโลยีเพื่อการศึกษา (ICT Talent) ภาครัฐ รุ่นที่ ๓ จะมีสิทธิ์รับวุฒิบัตรการอบรมตามหลักสูตร พร้อมกับได้รับการแต่งตั้งอย่างเป็นทางการ จะต้องผ่านการทำแบบประเมินออนไลน์ท้ายบทเรียนครบถ้วนเท่านั้น สำหรับรุ่นที่ ๑ และรุ่นที่ ๒ ที่ผ่านการทำแบบประเมินออนไลน์ท้ายบทเรียนครบถ้วน จะมีสิทธิ์รับเกียรติบัตรผ่านอบรมประจำปีต่อไป  
