ด้วย ก.ค.ศ. มีมติกำหนดหลักเกณฑ์และวิธีการประเมินตำแหน่งและวิทยฐานะข้าราชการครูและบุคลากรทางการศึกษา ตำแหน่ง ครู ตามหนังสือสำนักงาน ก.ค.ศ. ที่ ศธ ๐๒๐๖.๓/ว ๙ ลงวันที่ ๒๐ พฤษภาคม ๒๕๖๔ (ว๙/๒๕๖๔) มีผลบังคับใช้ตั้งแต่วันที่ ๑ ตุลาคม ๒๕๖๔ เป็นต้นไป ซึ่งหลักเกณฑ์และวิธีการฯ ดังกล่าว กำหนดให้ข้าราชการครูและบุคลากรทางการศึกษาจัดทำข้อตกลงในการพัฒนางาน ตามแบบที่ ก.ค.ศ. กำหนด ทุกปีงบประมาณ เสนอต่อผู้อำนวยการสถานศึกษา เพื่อประเมินผลการพัฒนางาน โดยให้ผู้อำนวยการสถานศึกษา แต่งตั้งคณะกรรมการประเมินผลการพัฒนางานตามข้อตกลง เพื่อให้เป็นไปตามหลักเกณฑ์ ว๙/๒๕๖๔ นั้น 
ทางโรงเรียนบ้านท่าช้าง(เขตการทางนครราชสีมาสงเคราะห์ 2) จึงขอความอนุเคราะห์ข้าราชการครูและบุคลากรทางการศึกษา ของท่านเป็นคณะกรรมการประเมินผลการพัฒนางานตามข้อตกลง (Performance Agreement : PA ) จำนวน ๑ ราย คือ นางภัทรียา สมโภชน์ ตำแหน่ง ครูชำนาญการพิเศษ ซึ่งท่านเป็นผู้มีความรู้ความสามารถและมีความเหมาะสมอย่างยิ่งในการเป็นคณะกรรมการประเมินผลการพัฒนางานตามข้อตกลง (Performance Agreement : PA) ในวันอังคารที่ 26 กันยายน 2566 และขอความอนุเคราะห์ส่งแบบตอบรับกลับมายังโรงเรียนบ้านท่าช้าง(เขตการทางนครราชสีมาสงเคราะห์ 2) หวังเป็นอย่างยิ่งว่าจะได้รับความอนุเคราะห์จากท่านด้วยดีและขอขอบพระคุณมา ณ โอกาสนี้

